**Kontrola plnenia uznesení**

Kontrola plnenia uznesení je predložená ako stály bod programu rokovania.

Uznesenia Miestneho zastupiteľstva Mestskej časti Košice-Sídlisko KVP z XV. rokovania zo dňa 16.07.2020 a z predchádzajúcich rokovaní navrhujeme zaradiť do úloh v plnení a splnených úloh takto:

**Splnené úlohy:**

**141/b zo dňa 27.02.2020** MieZ MČ Košice-Sídlisko KVP žiada starostu

a) o vyžiadanie od kompetentných orgánov zoznamu vozidiel, ktoré majú na území MČ Košice-Sídlisko KVP povolené

vyhradené parkovacie miesto za úhradu

b) o zverejnenie zoznamu vyhradených parkovacích miest za úhradu na webovej stránke Mestskej časti Košice-Sídlisko

[www.mckvp.sk](http://www.mckvp.sk) v rozsahu názov ulice a evidenčné číslo vozidla

c) o vyzvanie kompetentných orgánov ku kontrole stavu vyhradených parkovacích miest za úhradu na území Mestskej

časti Košice-Sídlisko KVP. Termín: do najbližšieho zasadnutia MZ

Spôsob splnenia: Na základe schváleného uznesenia bol listom zo dňa 05.03.2020 požiadaný Magistrát mesta Košice – Referát dopravy o spoluprácu pri plnení uznesenia - vo forme zaslania zoznamu vozidiel, ktoré majú na území mestskej časti vyhradené parkovacie miesto za úhradu a o kontrolu stavu týchto vyhradených parkovacích miest.

Na rokovaní MZ dňa 11.06.2020 k tomuto uzneseniu informoval Ing. Čop- vedúci oddelenia výstavby a majetku, že na sídlisku KVP evidujeme 61 parkovacích miest za úhradu (1 miesto stratilo platnosť), aktuálne je 60 vyhradených parkovacích miest za úhradu.

Dňa 26.06.2020 bol mestskej časti z Magistrátu mesta Košice doručený zoznam vozidiel – vyhradených parkovacích miest za úhradu, ku kontrole stavu týchto vyhradených parkovacích miest sa magistrát nevyjadril. Zverejnenie zoznamu v rozsahu názov ulice a evidenčné číslo vozidla nie je možné z dôvodu nepriamej identifikácie fyzickej osoby, čím by došlo k porušeniu zákona o ochrane osobných údajov. Uznesenie bolo splnené.

**164 zo dňa 11.06.2020** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje** nájom nebytového priestoru v budove Miestneho úradu Mestskej časti Košice – Sídlisko KVP:

* súp. č. stavby II. 1603, postavenej na pozemku parc. č. 3309/19 CKN, v k. ú. Grunt, obec Košice – Sídlisko KVP, okres Košice II o výmere 108 m2, zapísanej na LV č. 965,
* súp. č. stavby 1603, postavenej na pozemku parc. č. 3309/19 CKN, v k. ú. Grunt, obec Košice – Sídlisko KVP, okres Košice II o výmere 91,82 m2, zapísanej na LV č. 965

pre nájomcu Podnik služieb KVP s. r. o., Trieda KVP 1, 040 23 Košice, IČO: 52572005 z dôvodu hodného osobitného zreteľa za nájomné vo výške 1,- € /rok.

Osobitný zreteľ spočíva v osobe nájomcu, ktorým je právnická osoba, ktorej jediným spoločníkom je Mestská časť Košice - Sídlisko KVP. Podnik služieb KVP s. r. o. má štatút registrovaného sociálneho podniku podľa zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov, bol založený za účelom vykonávania verejnoprospešných činností pre Mestskú časť Košice – Sídlisko KVP v rámci výkonu kompetencií mestskej časti a jeho primárnym účelom nie je tvorba zisku.

Spôsob splnenia: V zmysle schváleného uznesenia bola s nájomcom Podnikom služieb KVP s. r. o. uzatvorená „Zmluva o nájme nebytových priestorov č. 64/2020/VaM“. Dňa 01.07.2020 bola zmluva zverejnená na webovej stránke mestskej časti, účinnosť nadobudla dňa 02.07.2020. Uznesenie bolo splnené.

**165 zo dňa 11.06.2020** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje** nájom motorového vozidla PIAGGIO PORTER MAXXI, EČV KE692MS, VIN ZAPS90RGW00002549, pre nájomcu Podnik služieb KVP s. r. o., Trieda KVP 1, 040 23 Košice, IČO: 52572005 z dôvodu hodného osobitného zreteľa za nájomné vo výške 1200,- € /rok.

Osobitný zreteľ spočíva v osobe nájomcu, ktorým je právnická osoba, ktorej jediným spoločníkom je Mestská časť Košice - Sídlisko KVP. Podnik služieb KVP s. r. o. má štatút priznaného sociálneho podniku podľa zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov, bol založený za účelom vykonávania činností pre Mestskú časť Košice – Sídlisko KVP vo verejnom záujme v rámci výkonu kompetencií mestskej časti a jeho primárnym účelom nie je tvorba zisku.

Spôsob splnenia: V zmysle schváleného uznesenia bola s nájomcom Podnikom služieb KVP s. r. o. uzatvorená „Zmluva o nájme dopravného prostriedku č. 65/2020/VaM“. Dňa 01.07.2020 bola zmluva zverejnená na webovej stránke mestskej časti, účinnosť nadobudla dňa 02.07.2020. Uznesenie bolo splnené.

**177 zo dňa 16.07.2020** MieZ MČ Košice-Sídlisko KVP schvaľuje

účelový transfer pre Podnik služieb KVP s. r. o. vo výške 20 000 € na pokrytie mzdových nákladov zamestnancov Podniku služieb KVP s. r. o.

Spôsob splnenia: V zmysle schváleného uznesenia bola s príjemcom Podnikom služieb KVP s. r. o. uzatvorená „Zmluva o poskytnutí transferu č. 72/2020“. Dňa 22.07.2020 bola zmluva zverejnená na webovej stránke mestskej časti, účinnosť nadobudla dňa 23.07.2020. Uznesenie bolo splnené.

**178/a zo dňa 16.07.2020** MieZ MČ Košice-Sídlisko KVP schvaľuje

doplnenie programového rozpočtu o podujatia v programe 5, podprograme 5.3: Podpora športových aktivít: „Olympiáda mestských častí“ a „Turnaj MČ Košice - Sídlisko KVP v tenise“.

Spôsob splnenia: V zmysle schváleného uznesenia boli športové podujatia doplnené do textovej časti programového rozpočtu Mestskej časti Košice-Sídlisko KVP na rok 2020. Uznesenie bolo splnené.

**178/b zo dňa 16.07.2020** MieZ MČ Košice-Sídlisko KVP schvaľuje

II. zmenu rozpočtu Mestskej časti Košice - Sídlisko KVP na rok 2020 podľa predloženého návrhu.

Spôsob splnenia: V zmysle schváleného uznesenia bola II. zmena rozpočtu na rok 2020 zapracovaná do rozpočtu Mestskej časti Košice-Sídlisko KVP na rok 2020. Uznesenie bolo splnené.

**Úlohy v plnení:**

**140/a zo dňa 27.02.2020** MieZ MČ Košice-Sídlisko KVP žiada

starostu MČ Košice-Sídlisko KVP osloviť banky pôsobiace na území mesta Košice so žiadosťou o predloženie ponúk na poskytnutie dlhodobého úveru na dostavbu „Domu seniorov Mestskej časti Košice – KVP“ v  Drocárovom parku, Košice.

**140/b zo dňa 27.02.2020** MieZ MČ Košice-Sídlisko KVP poveruje

starostu Mestskej časti Košice-Sídlisko KVP k rokovaniam s Košickým samosprávnym krajom a Mestom Košice, vo veci možnej spolupráce pri riešení Domu seniorov Mestskej časti Košice - KVP v Drocárovom parku, Košice.

**170 zo dňa 11.06.2020** MieZ MČ Košice-Sídlisko KVP schvaľuje

Manuál tvorby verejných priestranstiev – zeleň v Mestskej časti Košice-Sídlisko KVP podľa predloženého návrhu s výhradou na opravu gramatických a štylistických chýb.

**179 zo dňa 16.07.2020** MieZ MČ Košice-Sídlisko KVP schvaľuje

a)kompenzačné opatrenie v prospech nájomcov nebytových priestorov, ktoré spočíva v poskytnutí možnosti výberu pre nájomcov zvoliť si pre neho najvhodnejšiu alternatívu, a to buď uhradiť nájomné za obdobie sťaženého užívania nebytového priestoru z dôvodu opatrení na zamedzenie šírenia nebezpečnej ľudskej choroby COVID - 19 v 6 - 12 rovnomerných mesačných splátkach v termíne od septembra 2020 do septembra 2021, alebo dohodnúť sa na znížení nájomného za toto obdobie o 50% z dôvodu hodného osobitného zreteľa a s využitím dotácie podľa zák. č. 155/2020 Z. z.

b) kompenzačné opatrenie v prospech nájomcov tak, aby v roku 2020 boli odpustené úroky z omeškania za obdobie trvania nákazlivej choroby COVID - 19 u všetkých nájomcov Mestskej časti Košice - Sídlisko KVP, ak svoju pohľadávku neuhradili včas. Podmienkou odpustenia úrokov z omeškania bude, že vznikli v čase od 16.03.2020 do 30.09.2020 a zároveň dlžné nájomné bude uhradené do 31.12.2020.

**180 zo dňa 16.07.2020** MieZ MČ Košice-Sídlisko KVP schvaľuje

1. nakupovanie biologicky rozložiteľných vreciek na psie exkrementy s dopadom na rozpočet mestskej časti
2. prideľovanie vreciek na psie exkrementy adresne na každého evidovaného psa, a to v počte 200 ks na obdobie 01.09.2020 - 31.12.2020 a v počte 400 ks na obdobie kalendárneho roka počnúc dňom 01.01.2021.

**181/a zo dňa 16.07.2020** MieZ MČ Košice-Sídlisko KVP schvaľuje

zrušenie informačných tabúľ a posilnenie a spravidelnenie informačných kampaní prostredníctvom citylightov a ďalších komunikačných kanálov.

**181/b zo dňa 16.07.2020** MieZ MČ Košice-Sídlisko KVP

a) berie na vedomieobsahovú nasýtenosť a zmysluplnosť tabúľ náučného chodníka

b) schvaľujeponechanie tabúľ náučného chodníka rozmiestnených vo verejných priestoroch a vnútroblokoch sídliska

a informujúcich o histórii, názvosloví ulíc a voľnočasových aktivitách na sídlisku

1. odporúča aktualizovať tabule náučného chodníka formálne (z dôvodu zastaraného technického stavu) a obsahovo

(o témy, ktoré v čase vzniku chodníka neboli aktuálne).

**183/a zo dňa 16.07.2020** MieZ MČ Košice-Sídlisko KVP žiada

starostu Mestskej časti Košice - Sídlisko KVP o riešenie vybudovania prepojenia ulice Dénešovej na Moskovskú triedu v blízkosti Moskovskej triedy č. 1.

**183/b zo dňa 16.07.2020** MieZ MČ Košice-Sídlisko KVP žiada

starostu Mestskej časti Košice - Sídlisko KVP o riešenie doplnenia priechodu pre chodcov pri križovatke Dénešova - Moskovská trieda.

Spracovali :

Ing. Roman Matoušek, zástupca starostu

JUDr. Magdaléna Balážová, právne oddelenie