Dôvodová správa

Návrh na doplnenie a zmeny Zásad informovanosti občanov prostredníctvom komunikačných prostriedkov Mestskej časti Košice – Sídlisko KVP je predložený na základe:

* uznesenia miestneho zastupiteľstva č. 181/a zo dňa 16.07.2020
* zmluvy č. 75/2020 o poskytnutí služby chatbot -konverzačný robot komunikujúci cez chat.

Miestne zastupiteľstvo Mestskej časti Košice - Sídlisko KVP na XV. rokovaní konanom dňa 16.07.2020 prijalo uznesenie číslo 181/a, ktorým schválilo zrušenie informačných tabúľ a posilnenie a spravidelnenie informačných kampaní prostredníctvom citylightov a ďalších komunikačných kanálov. Keďže maloplošné informačné zariadenia sú ako jeden z informačných kanálov upravené v zásadách informovanosti, v zmysle prijatého uznesenia je potrebné ich vypustiť.

Na základe zmluvy o poskytnutí služby, je predložený návrh na doplnenie chatbotu – virtuálneho kolegu na webovú stránku ale aj na sociálnu sieť a to v článku 2, bod 6.

Zmeny v článkoch 3, 5 a 7 súvisia s vypustením maloplošných informačných zariadení určených na zverejňovanie aktuálnych informácii týkajúcich sa diania v mestskej časti.

Zmeny v článku 6, 12 a 13 týkajúce sa redakčnej rady vyplynuli z aplikačnej praxe, ktorá poukázala na neaktuálnosť uvedených ustanovení. Vypustenie povereného zamestnanca vo funkcii sekretára redakčnej rady s hlasom poradným nahrádza špecialista pre marketing & PR (upravené v článku 15, bod 3, písm. j).

Na základe uvedených doplnení a zmien je predložený návrh na uznesenie, ktorým miestna rada odporúča miestnemu zastupiteľstvu schváliť doplnenie a zmeny Zásad informovanosti občanov prostredníctvom komunikačných prostriedkov Mestskej časti Košice-Sídlisko KVP.

Spracovala:

JUDr. Magdaléna Balážová

právne oddelenie