**Návrh na III. zmenu rozpočtu MČ Košice – Sídlisko KVP na rok 2020**

III. zmena rozpočtu sa týka:

* zmeny rozpočtu bežných príjmov a výdavkov. Po zmene v príjmovej a výdavkovej časti bežného rozpočtu tento zostáva vyrovnaný.
* zmeny rozpočtu kapitálových príjmov a výdavkov. Po zmene v príjmovej a výdavkovej časti kapitálového rozpočtu tento zostáva schodkový.

**Dôvodová správa**

**B e ž n ý r o z p o č e t**

* ***V príjmovej časti rozpočtu dochádza*** k celkovému zvýšeniu a súčasne zníženiu rozpočtu o sumu 29 342,50 €.

K zvýšeniu na podpoložke 212003 – Z prenájmu PS KVP s.r.o. - priestory o 580,50 eur, k zvýšeniu na podpoložke 212004 – Z prenájmu PS KVP s.r.o. Piaggio o sumu 600,00 €, k zníženiu na podpoložke 292008 – Z výťažkov z lotérií a iných podobných hier o sumu 1 180,50 €.

K zvýšeniu dochádza aj na podpoložke 221004 – Správne poplatky o sumu 12 300,00 €, a súčasne sa znižuje rozpočet na podpoložke 221004 – Administratívne poplatky – ostatné o sumu 11 000,00 € a na podpoložke 221004 – Výherné hracie automaty sa rozpočet znižuje o sumu 1 300,00 €.

V podpoložke 312001 - § 54 a iné paragrafy pre 10 zamestnancov, projekt od 01.09.2020 do 31.05.2021 sa zvyšuje rozpočet o sumu 15 862,00 € a súčasne sa znižuje v podpoložke 312001 - § 50j pre 10 zamestnancov, projekt od 01.03.2020 – 28.02.2021 o sumu 15 862,00 €. Celkový rozpočet príjmov zostáva teda nezmenený.

* ***Vo výdavkovej časti rozpočtu dochádza*** k celkovému zvýšeniu a súčasne zníženiu rozpočtu o sumu 49 087,00 €, z toho v bežných výdavkoch dochádza k celkovému zvýšeniu a súčasne zníženiu rozpočtu o sumu 41 387,00 € a v kapitálových výdavkoch dochádza k celkovému zvýšeniu a súčasne zníženiu rozpočtu o sumu 7 700,00 €.
* ***Podprogram 9.1: Administratíva (funkčná klasifikácia 01.1.1)* –** zmena

v textovej časti v podpoložke 635009 – Rutinná a štandardná údržba softvéru sa za slovo

softvér dopĺňa do zátvorky slovo chatbot.

* ***Podprogram 2.4: Hospodárska správa, údržba a prevádzka budov (funkčná klasifikácia 01.3.3)* -** zmena rozpočtu – zvýšenie je v  rámci podpoložky 635006 – Údržba budov, objektov a ich častí o sumu 20 000,00 € na zabezpečenie výmeny okien v OC IV.
* ***Podprogram 4.3: Správa a údržba miestnych komunikácií (funkčná klasifikácia 04.5.1) –*** v rámci daného podprogramu je navrhované zníženie rozpočtu na podpoložke 637004 – Všeobecné služby – zimná údržba vo výške 20 000,00 €.
* ***Podprogram 7.6.: Menšie obecné služby (funkčná klasifikácia 06.2.0)*** -v rámci zmeny rozpočtu je vo výdavkovej časti navrhovaná úprava rozpočtu nasledovne:

Prvok 7.6.6: ***Menšie obecné služby******- § 50j – znevýhodnený uchádzač***

Navrhujeme zníženie rozpočtu celkom o sumu 21 387,00 €, z toho výdavky ÚPSVaR SR sú znížené o sumu 15 862,00 € (z toho: mzdy sú znížené o sumu 11 754,00 € a odvody do poistných fondov sú znížené o sumu 4 108,00 €) a výdavky Mestskej časti Košice – Sídlisko KVP sú znížené o sumu 5 525,00 € (z toho: mzdy sú znížené o sumu 2 939,00 €, odvody do poistných fondov o sumu 1 027,00 € a tovary a služby sú znížené o sumu 1 559,00).

V textovej časti rozpočtu sa dopĺňa nový prvok 7.6.7 – Menšie obecné služby - § 54, resp. ostatné paragrafy.

Prvok 7.6.7: ***Menšie obecné služby - § 54, resp. ostatné paragrafy***

Navrhujeme zvýšenie rozpočtu celkom o sumu 21 387,00 €, z toho výdavky ÚPSVaR SR sú zvýšené o sumu 16 178,00 € (z toho: mzdy sú zvýšené o sumu 11 754,00 €, odvody do poistných fondov sú zvýšené o sumu 4 108,00 € a tovary a služby sú zvýšené o sumu 316,00 €) a výdavky Mestskej časti Košice – Sídlisko KVP sú zvýšené o sumu 5 209,00 € (z toho: mzdy sú zvýšené o sumu 2 939,00 €, odvody do poistných fondov sú zvýšené o sumu 1 027,00 € a tovary a služby sú zvýšené o 1 243,00 €).

K uvedenej zmene rozpočtu dochádza v dôsledku neuzatvárania zmlúv na § 50j počas trvania koronakrízy a z dôvodu momentálneho nedostatku finančných prostriedkov zo strany ÚPSVaR SR na realizáciu uvedených projektov. ÚPSVaR SR zatiaľ prideľuje finančné prostriedky na iné paragrafy, ktoré sú zabezpečené finančným krytím.

**K a p i t á l o v ý r o z p o č e t**

V rámci kapitálových výdavkov navrhujeme tieto zmeny:

**Zvýšenie rozpočtu celkom o sumu: + 7 700,00 €**

a to na:

PD – komunitná kaviareň (bývalé Džemo) o 5 000,00 €

PD – realizačný projekt 2 zastávky pri MHD

(Cottbuská a MČ KVP) o 1 680,00 €

PD – štúdia schody OC IV o 1 020,00 €

**Zníženie rozpočtu celkom o sumu: - 7 700,00 €**

a to:

PD – realizácia vyvieranie vody – prameň

(vodozádržné opatrenia) o - 2 800,00 €

Realizácia vyvieranie vody – prameň

(vodozádržné opatrenia) o - 2 200,00 €

Nákup monitorovacích zariadení o - 2 700,00 €

Jednotlivé úpravy rozpočtu vyplynuli z potreby riešenia ďalších investičných akcií (zvýšenie

rozpočtu).

V textovej časti rozpočtu kapitálových výdavkov navrhujeme úpravu:

Doplnenie textu:

PD – realizačný projekt 2 zastávky pri MHD (Cottbuská a MČ KVP)

PD – štúdia schody OC IV

Zmena textu:

* z PD – Parkovisko Klimkovičova
* na PD – Parkovisko Čordákova

**Rekapitulácia celkového rozpočtu na rok 2020 v €**

|  |  |
| --- | --- |
| Bežné príjmy: | 1 848 699,57 |
| Bežné výdavky: | 1 848 699,57 |
| Rozdiel - schodok | 0 |
|  |  |
| Kapitálové príjmy: | 40 845 |
| Kapitálové výdavky: | 337 200 |
| Rozdiel – schodok | - 296 355 |
|  |  |
| Príjmy finančných operácii: | 296 355 |
| Výdavky finančných operácii: | 0 |
| Rozdiel: | + 296 355 |
|  |  |
| Príjmy celkom: | 1 889 544,57 |
| Výdavky celkom: | 2 185 899,57 |
| Rozdiel – schodok z bežného a kapitálového rozpočtu | - 296 355 |
| Rozdiel vo finančných operáciách | + 296 355 |
| Rozdiel: | 0 |

Spracovala: Ing. Háberová